CELEX: 62016CN0080
Language: bg
Date: 2016-02-12 00:00:00
Title: Дело C-80/16: Преюдициално запитване от Тribunal administratif de Montreuil (Франция), постъпило на 12 февруари 2016 г. — ArcelorMittal Atlantique et Lorraine/Ministre de l’Écologie, du Développement durable et de l'Énergie

18.4.2016   
            
            
               BG
            
            
               Официален вестник на Европейския съюз
            
            
               C 136/18
            
         Преюдициално запитване от Тribunal administratif de Montreuil (Франция), постъпило на 12 февруари 2016 г. — ArcelorMittal Atlantique et Lorraine/Ministre de l’Écologie, du Développement durable et de l'Énergie
   (Дело C-80/16)
   (2016/C 136/24)
   Език на производството: френски
   
      Запитваща юрисдикция
   
   Tribunal administratif de Montreuil
   
      Страни в главното производство
   
   
      Жалбоподател: ArcelorMittal Atlantique et Lorraine
   
      Ответник: Ministre de l’Écologie, du Développement durable et de l'Énergie
   
      Преюдициални въпроси
   
   
               1)
            
            
               Нарушила ли е Европейската комисия член 10а, параграф 1 от Директива 2003/87/ЕО (1) в Решение 2011/278/ЕС (2), като е изключила от стойността на показателя за течните черни метали емисиите, свързани с отпадни газове, рециклирани в производството на електроенергия, що се отнася до правилата за определяне на ex ante показатели, и по-специално целта за ефикасното в енергийно отношение използване на отпадни газове и възможността за разпределяне на безплатни квоти за електроенергия, произведена от отпадни газове?
            
         
               2)
            
            
               Нарушила ли е Комисията възложеното ѝ задължение за използване на най-точните и актуални налични научни данни и/или принципа на добра администрация, като в посоченото решение се позовава на данни от BREF за желязо и стомана и от LDSD 2007 при определяне на показателя за течните черни метали?
            
         
               3)
            
            
               Ако бъде доказан изборът на Европейската комисия в Решение 2011/278/ЕС да включи инсталация, произвеждаща едновременно агломерат и гранули, сред референтните инсталации във връзка с определянето на показателя за агломерата, може ли този избор да доведе до незаконосъобразност на стойността за този показател?
            
         
               4)
            
            
               Нарушила ли е Комисията задължението за мотивиране, наложено с член 296 от Договора за функционирането на Европейския съюз, като не е уточнила в решението конкретните си съображения за този избор?“
            
         
      (1)  Директива 2003/87/ЕО на Европейския Парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (OB L 275, 25.10.2003 г., стр. 32; Специално издание на български език, 2007 г., глава 15, том 10, стр. 78).
   
      (2)  Решение на Комисията от 27 април 2011 година за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (ОВ L 130, стр. 1).